text: Voldsom ulykke på sønderjysk motorvej
  29 oktober 2013 kl. 11.58
  Fire lastbiler kørte op i hinanden i det nordlige spor på den sønderjyske motorvej mellem Kruså og Oksekær rasteplads ved 12-tiden tirsdag.
  Brandbiler, ambulancer, kranvogne og en redningshelikopter er sendt til ulykkesstedet.
  En af bilisterne, Hans Kristian Jessen, i den kilometerlange bilkø på motorvejen oplyser, at ulykken er sket lige før rastepladsen Oksekær, formentlig i forbindelse med en politikontrol, hvor lastbilerne bliver dirigeret ind på rastepladsen.
  En af chaufførerne blev fastklemt i førerhuset.
  Syd- og Sønderjyllands Politi har kort efter kl. 14 på twitter oplyst, at det ene spor i nordgående retning nu er åbent - men der må forventes kø på på strækningen i nogen tid endnu.
  